AIŠKINAMASIS RAŠTAS

Dėl automobilių perdavimo mokykloms

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Molėtų r. Suginčių pagrindinės mokyklos 2016 m. spalio 10 d. raštą Nr. V9-80 „Dėl lengvojo automobilio perdavimo Suginčių pagrindinei mokyklai“,ir Molėtų r. Giedraičių Antano Jaroševičiaus gimnazijos 2016 m. spalio 12 d. raštą Nr. SR-162 „Dėl turto perdavimo“, kuriuose prašoma perduoti automobilius mokinių pavežėjimui į mokyklas.

Molėtų švietimo centro direktoriaus 2016 m. spalio 10 d. įsakymu Nr. V1-35 „Dėl Molėtų švietimo centro ilgalaikio materialiojo turto pripažinimo nereikalingu Molėtų švietimo centro funkcijoms vykdyti“ ir 2016 m. spalio 11 d. įsakymu Nr. V1-36 „Dėl Molėtų švietimo centro ilgalaikio materialiojo turto pripažinimo nereikalingu Molėtų švietimo centro funkcijoms vykdyti“ du lengvieji automobiliai - AUDI A4 (5 vietų) ir CITROEN EVASION (7 vietų) - pripažinti nereikalingais Molėtų švietimo centro veiklai ir siūlo juos perduoti mokykloms.

Parengto sprendimo projekto tikslas – perduoti savivaldybei nuosavybės teise priklausančius ir šiuo metu Molėtų švietimo centro patikėjimo teise valdomus du lengvuosius automobilius Molėtų r. Suginčių pagrindinei mokyklai ir Molėtų r. Giedraičių Antano Jaroševičiaus gimnazijai patikėjimo teise valdyti, naudoti ir disponuoti jais.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 ir 7 punktai, 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų r. Suginčių pagrindinė mokykla ir Molėtų r. Giedraičių Antano Jaroševičiaus gimnazija turės didesnes galimybes tinkamai organizuoti mokinių pavežėjimą.

Neigiamų pasekmių nenumatoma.

**4. Priemonės sprendimui įgyvendinti**

Parengti turto perdavimo – priėmimo aktus ir perduoti turtą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų švietimo centras.